ज्यादा गंभीर मामलों के लिए स्थानिक उपचार आसान घरेलू उपचार (Simple Home Remedies)
कभी-कभी, घमौरियाँ स्वतः ठीक नहीं होती हैं। ऐसे मामलों में, “कुछ” क्रीम और लोशन ऐसे होते हैं जो ठीक होने की प्रक्रिया को तेज़ कर देते हैं। हालांकि, ये नियम न होकर अपवाद होते हैं। अधिकांश क्रीम और लोशन घमौरियों के मामले में लाभदायक नहीं होते हैं भले ही उनका प्रचार “आरामदेह” (soothing) या “नमी प्रदायक” (moisturizing) के रूप में किया गया हो। वास्तव में, कई तो घमौरियों को बदतर बना सकते हैं, विशेषकर यदि उनमें नीचे दिये गए घटकों में से कोई एक मौजूद हो:  हाइड्रोकार्टिसोन। बहुत से लोग ये मान लेते हैं कि हाइड्रोकार्टिसोन घमौरियों में आराम पहुंचाएंगे। वास्तव में ये मदद नहीं करता बल्कि इसे और बदतर बना देता है। पेट्रोलियम या मिनरल आयल। ये चिकने घटक, छिद्रों को अवरुद्ध कर सकते हैं जो घमौरियां होने का मुख्य कारण होता है।  परफ्यूम्स या सेंट्स। ये अक्सर त्वचा में जलन पैदा कर सकते हैं जिससे घमौरियाँ और बदतर हो जाती हैं। कैलेमाइन एक ऐसा घटक होता है जो त्वचा को आराम पहुंचाता है और उसकी सुरक्षा करता है जिससे जलन में कमी आती है। इसके अतिरिक्त, यह इन घमौरियों के साथ कभी-कभी आ सकने वाले जलन में कमी लाने के लिए जाना जाता है। यह तथा अन्य संबन्धित लोशन कभी-कभी “प्रिकली रैश लोशन्स” के नाम से बाज़ार में मिलते हैं।   वैसे तो कैलेमाइन सर्वोत्तम विकल्प होता है परंतु यह गीला होता है और वस्त्रों पर चिपक जाता है। इसलिए कैलेमाइन को लगाने के बाद इसे सूखने के लिए समय दें। उदाहरण के लिए, आप चाहें तो इसे लगाने के बाद किसी पंखे के नीचे बैठ सकते हैं। रात में कैलेमाइन लगाएँ और साफ चादर में घुस जाएँ। याद रखें कि कैलेमाइन से दाग लग सकता है इसलिए, इसे लगाकर अपने सर्वोत्तम बिस्तर का प्रयोग न करें। कैलेमाइन सामान्यतया सुरक्षित होता है परंतु, कुछ आम दवाओं के साथ और बीमारियों में, यह उल्टा असर दिखाता है। यदि आप गर्भवती हैं, आपको किसी दवा से कोई ज्ञात एलर्जी है या आप डॉक्टर द्वारा प्रेस्क्राइब की गई दवाएं ले रहे हैं तो कैलेमाइन का प्रयोग करने से पहले अपने डॉक्टर से बात करें।  कैलेमाइन लोशन एक बिना नुस्खे के मिलने वाली दवा है। ये उससे मिलता-जुलता आरामदायक घटक है जिसे कभी-कभी घमौरियों के उपचार के लिए प्रेस्क्राइब किया जाता है। निर्जल लैनोलीन जलन को कम करता है और घमौरियां होने के मूल कारण का विरोध करते हुए, पसीने की ग्रंथियों के ब्लाकेज को कम करने में सहायता करता है।  कुछ लोग, जिनकी त्वचा को ऊन से एलर्जी होती है, उन्हें इस घटक के प्रयोग के बाद जलन का अनुभव हो सकता है। यदि आपके साथ भी ऐसा हो तो इससे परहेज करें। निर्जल लैनोलीन एक बिना नुस्खे के मिलने वाली दवा है। स्टीरायड्स एक ऐसे श्रेणी की दवा होते हैं जिन्हें, जिस भी जगह पर लगाया जाता है, वे वहाँ पर इन्फ़्लेमेशन, जलन और सूजन को कम करते हैं। स्टीरायड ओयंटमेंट की एक पतली परत घमौरियों पर लगाने पर यह ठीक होने की प्रक्रिया को तेज़ करते हुए प्रभावी रूप से चकत्ते की लाली और “हरेपन” (rawness) को कम कर सकता है। स्टीरायड क्रीम्स का प्रयोग किफायत से करें।  हल्के स्टीरायड क्रीम्स आमतौर पर बिना नुस्खे के मिलने वाली दवा होते हैं। ये, मांसपेशियों की वृद्धि को प्रेरित करने के लिए प्रयोग में लाए जाने वाले खतरनाक “उपचयी” (anabolic) स्टीरायड्स जैसे “नहीं” होते हैं। स्थानिक स्टीरायड्स चिपचिपे और नम हो सकते हैं इसलिए, यदि इन्हें लगाना हो तो रात में लगाना सर्वोत्तम होता है। किसी भी स्थानिक लोशन को लगाने के बाद सफलतापूर्वक वस्त्र पहनना मुश्किल होता है। यदि बदतर होने दिया गया तो हल्की घमौरियाँ बिगड़ते-बिगड़ते हल्की समस्या से बढ़कर बड़ी समस्या बन सकती हैं। किसी भी खतरे या संक्रमण के चिन्ह पर निगाह रखें। यदि नीचे दिये गए लक्षणों में से कोई भी दिखता है तो यथाशीघ्र किसी डॉक्टर से मिलें ताकि ज्यादा प्रभावी ढंग से उपचार शुरू किया जा सके। यह विशेषकर तब अति महत्वपूर्ण हो जाता है जब घमौरियों का मरीज कोई बच्चा, वृद्ध या कोई ऐसा व्यक्ति हो जिसकी प्रतिरक्षा प्रणाली (immune system) कमजोर हो।  बढ़ा हुआ दर्द बढ़ी हुई सूजन और जलन जो खतम न हो रही हो बुखार चकत्ते से मवाद या स्राव का निकलना गले, जघन प्रदेश (groin) या काँख में फूले हुए लिम्फ़ नोड्स (lymph nodes) जैसा कि इसके नाम से पता चलता है, घमौरियां होने के मुख्य कारणों में से एक है गर्मी के मौसम में शरीर का एक्स्पोज़ होना, जो पसीना निकलने को प्रेरित करता है। आपको पसीना जितना कम होगा, बंद रोम छिद्रों के पीछे उतना कम पसीना इकट्ठा होगा और आपके चकत्तों में खुजली उतनी ही कम होगी। अतः, आप गरम मौसम से जितना ज्यादा दूर रहेंगे उतना ही आपके लिए बेहतर रहेगा। यदि आपकी पहुँच में हो तो, वातानुकूलित क्षेत्र में समय बिताना एक बहुत ही अच्छा विचार है। वातानुकूलन न केवल हवा को और अधिक ठंडा करता है – यह इसकी “आर्द्रता” भी काफी कम कर देता है। आर्द्रता पसीने को उड़ने न देकर घमौरियों को और खराब बना देती है इसलिए, घमौरियों से लड़ने का मौका आने पर यह एक बड़ी मदद होती है। यदि आपको घमौरियाँ हुई हों तो, ऐसे कपड़े पहनना बुद्धिमानी होगी जो आपके त्वचा तक ताज़ी हवा पहुँचने दे। ये त्वचा पर स्थित पसीने और नमी को उड़ने का मौका देते हैं और नमी को चकत्तों के आस पास एकत्रित होने से रोकते हैं जो, चुस्त कपड़े नहीं कर पाते हैं।   यह मात्र उन कपड़ों के बारे में नहीं है जो आप पहनते हैं बल्कि इस बारे में भी है कि कपड़े किस चीज से बने हैं। सूती कपड़े ज्यादा हवादार होते हैं, व्यायाम के लिए बुनी गई जर्सी सर्वोत्तम होती है जबकि, कृत्रिम कपड़े जैसे कि, नाइलोन और पालीस्टर “न्यूनतम” हवादार होते हैं। यदि मौसम गर्मी का हो तो आप ऐसे कपड़े (जैसे निकर, छोटे टॉप्स आदि) नहीं पहनना चाहेंगे जो आपकी त्वचा को सीधे एक्सपोज करते हैं। इन कपड़ों से आपको सन बर्न का जोखिम होता है जो आपकी त्वचा में “और अधिक” जलन पैदा कर सकती है और उसे नुकसान पहुँचने योग्य बना सकती है। खूब सनस्क्रीन लगाएँ या ढीले परंतु त्वचा को ढकने वाले वस्त्र ही पहनें। हाथों से काम करने वाले मजदूर जैसे कि, लॉन की घास काटने वाले, काम करने से पहले अपने वस्त्रों को भिगो कर पहन सकते हैं। उन्हें लंबे बाहों वाले वस्त्र पहनने चाहिए और घमौरियों से बचने के लिए वस्त्रों को नम करते रहना चाहिए। व्यायाम आपके शारीरिक तापमान को बढ़ाता है और आपका पसीना निकालता है – जो घमौरियां होने की सूरत में आप कतई “नहीं” चाहेंगे। यद्यपि, शारीरिक कार्य लंबे अवधि तक स्वस्थ बने रहने के लिए बहुत अच्छे होते हैं परंतु, अल्प अवधि में यह घमौरियों को ठीक होने से रोक सकते हैं और उसे बदतर बना सकते हैं। जब आप घमौरियों के ठीक होने की प्रतीक्षा कर रहे हों तो ज्यादा श्रमपूर्ण शारीरिक क्रियाएँ करने से बचने के अवसर का उपयोग करें खासकर तब, जब आप ऐसा गरम और आर्द्र वातावरण में करने वाले हों। इसमें ये सब शामिल हैं:  खेल-कूद पैदल लंबी यात्रा करना दौड़ना वेट लिफ्टिंग/व्यायाम ...इत्यादि। कभी-कभी, विशेषकर गर्म और आर्द्र जलवायु में, आप व्यायाम भले ही न करें फिर भी घमौरियों-युक्त त्वचा को पूर्णतया सूखा बनाए रखना कठिन हो सकता है। ऐसे मामलों में, प्रभावित हिस्से पर थोड़ा सा टैलकम पाउडर, बेबी पाउडर या कॉर्न-स्टार्च (एक चुटकी) लगाएँ। ये पाउडर नमी को सोखकर त्वचा को सूखा बनाए रखते हैं।  पहले स्नान करें, अपने को सुखाएँ और तत्पश्चात, पाउडर लगाएँ। आदि आप बिना कमीज पहने घर में कुछ समय व्यतीत कर सकते हैं तो, कॉर्न-स्टार्च ज्यादा असरदार हो सकता है। सेंट या परफ्यूम मिला हुआ पाउडर, जो घमौरियों से प्रभावित त्वचा में जलन पैदा कर सकता है, का प्रयोग न करें। आप खुले घाव पर किसी भी तरह का पाउडर नहीं लगाना चाहेंगे क्योंकि इससे संक्रमण हो सकता है। चाहे किसी भी तरह के चकत्ते हों, त्वचा को स्वच्छ बनाए रखना महत्वपूर्ण होता है। गंदगी, मैल और बैक्टीरिया, ये सभी घमौरियों को, संक्रमण शुरू करके, बदतर बना सकते हैं परंतु, नियमित रूप से स्नान (चकत्तों के रहने तक प्रतिदिन कम से कम एक बार) करते रहने से आपको अपनी त्वचा को इन दूषित पदार्थों से मुक्त रखने में सहायता मिलेगी। स्नान के बाद कभी भी तौलिये से रगड़ कर अपने को न सुखाएँ। इसके बजाय पानी को हवा में सूखने दें या तौलिये से थपथपा कर शरीर को सुखाएँ। तौलिये से त्वचा में जलन और बढ़ सकती है और संक्रमण-कारक बैक्टीरिया उस पर स्थानांतरित हो सकते हैं। जब आपको घमौरियों हों तो याद रखें – आपको वही वस्त्र पूरे दिन नहीं पहने रहना है। यदि आपके कार्य या अन्य जिम्मेदारियां आपको हवादार वस्त्र, जो घमौरियों के लिए सबसे उत्तम होते हैं, पहनने से वंचित रखती हैं तो आराम का अवसर मिलते ही “उन्हें उतार दें”। यह आदर्श हल नहीं है परंतु, त्वचा को सांस लेने का मौका बिलकुल ही न देने से बेहतर होगा कि जितना भी समय संभव हो, उतना तो दे ही दें।  उदाहरण के लिए, मान लीजिए कि आप एक गरम, आर्द्र जंगल में हैं और आपके पैर में घमौरियाँ हैं। आपके कार्य की आवश्यकतानुसार, आपको मोटी रबर वाले बूट पहनने हैं। ऐसी परिस्थिति में रोज, दिन समाप्त होने पर, आप स्नान करने के पश्चात एक जोड़ी खुली सैंडिल पहनन सकते हैं। अपने घमौरियों को, जितनी बार संभव हो उतनी बार, ताज़ी हवा का स्पर्श कराने से आपको अपनी स्थिति सुधारने में सहायता मिलेगी।
स्टैण्डर्ड क्रीम और लोशन से परहेज करें: एक सौम्य कैलेमाइन लोशन लगाएँ: निर्जल लैनोलीन लगाएँ: स्थानिक स्टीरायड्स लगाएँ: इस बात को जानिए कि घमौरियों के मामले में कब डॉक्टर के पास जाना चाहिए: गर्मी से दूर रहें: ढीले, “हवादार” कपड़े पहनें: कठोर शारीरिक कार्य करने से बचें: त्वचा को सुखाने के लिए आरामदायक पाउडर लगाएँ: बार-बार स्नान करें और अपनी त्वचा को हवा में सुखाएँ: प्रतिदिन त्वचा को ताज़ी हवा पाने का अवसर दें:
https://www.wikihow.com/Get-Rid-of-Heat-Rash https://www.wikihow.com/Get-Rid-of-Heat-Rash
Topical Treatments for More Serious Cases Easy Home Remedies